Sun, 04 Jun 2017 11:12 AM (IST)
बैंकाक, प्रेट्र। भारतीय बैडमिंटन खिलाड़ी बी साइ प्रणीत ने थाईलैंड ओपन ग्रां प्रि टूर्नामेंट के फाइनलो में प्रवेश कर लिया है, जबकि लंदन ओलंपिक की कांस्य विजेता साइना नेहवाल सेमीफाइनल में हार गईं।
पुरुष सिंगल्स के सेमीफाइनल मैच में टूर्नामेंट के तीसरे वरीय प्रणीत ने थाईलैंड के पनाविट थोंगनुआम को हराकर खिताबी मुकाबले में प्रवेश किया। प्रणीत ने 36 मिनट के भीतर थोंगनुआम को सीधे गेमों में 21-11, 21-15 से मात दी। खिताबी मुकाबले में 24वीं विश्व वरीयता प्राप्त प्रणीत का सामना इंडोनेशिया के चौथी वरीयता प्राप्त जोनातन क्रिस्टी से होगा। 19 वर्षीय क्रिस्टी ने एक अन्य सेमीफाइनल मैच में मलेशिया के जू वेन सूंग को सीधे गेमों में 21-9, 21-18 से मात दी।
वहीं, भारतीय बैडमिंटन स्टार साइना नेहवाल सेमीफाइनल में हारकर बाहर हो गईं। थाईलैंड की बुसानन आंगबमरुनगफान ने साइना को मात देकर खिताबी मुकाबले में कदम रखा है। चौथी वरीय आंगबमरुनगफान ने टूर्नामेंट की दूसरी वरीय साइना को 53 मिनट तक चले मुकाबले में 21-19, 21-18 से हराया। विश्व की 11वीं वरीयता प्राप्त साइना ने 2012 में थाईलैंड ओपन का खिताब जीता था। हालांकि, वह दूसरी बार इस खिताब पर कब्जा जमाने से चूक गईं। साइना एकमात्र भारतीय महिला खिलाड़ी हैं, जिन्होंने इस टूर्नामेंट को जीता है।
क्रिकेट की अन्य खबरों के लिए यहां क्लिक करें
खेल जगत की अन्य खबरों के लिए यहां क्लिक करें
Tags: # Saina Nehwal , # B Sai Praneeth , # Saina Nehwal lost in Semifinal , # B Sai Praneeth advance to the final , # Thailand Grand Prix , # Badminton , # sports , # badminton ,
साइना नेहवाल और बी साइ प्रणीत थाइलैंड ग्रां प्रि गोल्ड बैडमिंटन चैंपियनशिप के सेमीफाइनल में पहुंच गए।
lmo_Latn awa_Deva awa_Deva awa_Deva hin_Deva hin_Deva zsm_Latn awa_Deva